Tatoeba sentences — language code: epo
Nun oni surverŝis iom da bolanta akvo por ŝveligi la muelaĵon kaj post iom da tempo oni plenigis la saketon per akvo.
Kiam ĝi malpleniĝis, oni povis aldoni pli da akvo, ĝis la kafujo estis plena.
Ĉe iuj kafujoj necesis atenti, ke la kafo ne superfluu tra la verŝotubo.
Kiam la ligno plene brulis, oni ĵetis sur ĝin ŝovelon da karbo kaj tuj rekovris la truon per la kaldrono.
Intertempe la kafujo estis malplenigita en la lavujon de la kuirejo.
La kafsaketo estis malplenigata en la karbujon. La kafrekremento estis kunbruligota.
Longa robo farita el blanka flanelo, kun longaj manikoj estis nia noktovestaĵo. Vintre ĝi tenis nin agrable varmaj.
Ni suprentiris la genuojn por iĝi agrable varma buleto.
La plej junaj filoj, ankoraŭ ne vestitaj en la dormoĉambro, rajtis iom plu ripozi en la fotelo, varmtenante siajn suprentiritajn genuojn sub la dormorobo kaj atendante sian lavovicon post la manĝo.
La plej aĝaj ja devis iri lernejen. Inspektataj kaj helpataj de panjo, ili povis sin vesti en la kuirejo.
Siajn vestojn ili jam je la antaŭa vespero estis metintaj sur seĝon anstataŭigante ilin per longa dormorobo.
Sur bretaro troviĝis kartona skatolo kun "Sunlight"-sapobrikoj apud granda papersako kun sodo, botelo da hipokloritakvo kaj saketo da bluigilo apud aliaj iloj por la lavado.
Sub la hokaro pendis raspilo por la sapo apud granda malmola broso por la maldelikataj kaj mola por la delikataj lavotaĵoj.
Flanke de la pumpilo troviĝis ujeto kun briko da "Palmolive" por lavi nian vizaĝon kaj briko da "Sunlight" por niaj manoj, kiam ili estis tre malpuraj.
La granda pumpilo disponigis pluvakvon el la dekmillitra cisterno, kiun mi vidis nur unu fojon malplena.
Estis pumpilo kun granda flukvanto: kvar ektiroj havigis duonan sitelon da akvo.
La muroj estis kovritaj per blankaj kaj bluaj kaheletoj ĝis la bluŝtona lavujo.
Apud la pumpilo pendis la mantuko kun, super ĝi, spegulo, en kiu mankis angulo.
Sub ĝi estis kombilujo kun fera kombilo por la hirtaj hararoj de la knaboj.
Paĉjo kaj panjo havis ostan kombilon, sed tiu de paĉjo malhavis kelkajn dentojn, kiuj - laŭ aserto de panjo - derompiĝis alkroĉinte en lia barbo.
Malsupren venintaj sur niaj ŝtrumpoj, ni rapide surmetis niajn ŝuojn, ĉar la ŝtona planko estis malvarma.
La granduloj havis altajn ŝuojn, ĉar oni tiutempe asertis, ke ĉi tiuj estis pli taŭgaj por elformi la piedojn.
Pleje ĝenis la malfacile nodeblaj laĉoj, por kiuj ni devis atendi helpon de panjo.
Laŭvice ni iris en la lavejon por lavi nin ĉe kandellumo.
En la lavejo ni disponis komfortan bluŝtonan lavujon.
Ni malsekigis angulon de la maldelikata kotona mantuko kaj ekfrotis sur brikon da sapo por iom ŝaŭmigi ĝin kaj per ĝi froti nian vizaĝon, evitante la okulojn, ĉar la sapo tre pikus ilin.
Ni ankoraŭfoje tiris la levilon de la pumpilo por akvumi angulon de la mantuko por viŝi nian vizaĝon per ĝi.
Per la alia angulo ni sekfrotis ĝin.
El la kombilujo ni prenis la feran kombilon por traplugi nian sovaĝan hararon.
Super ĝi pendis spegulo, kiu jam de kelkaj jaroj malhavis angulon.
Ni ekrigardis nian hararon kaj tuj rapidis al la malgranda kuirejo, ĉar ni malsatis kaj cetere ne restis sufiĉe da tempo por malrapidi.